hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu zh hu en hu en en es es es es en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Oscar-díj - A kutya karmai közt kapta a legtöbb Oscar-jelölést
Írta: MTI | 2022,febr,8 | Oscar-díj | 0 |
Jane Campion A kutya karmai közt című westernje kapta a legtöbb, 12 jelölést az idei Oscar-díjakra. Látványtervezői kategóriában pedig Sipos Zsuzsanna is esélyes a díjra a Dűne című filmért az amerikai filmakadémia keddi Los Angeles-i bejelentése szerint.
Az Oscar-jelöléseket helyi idő szerint kedden hajnalban közvetítették a filmakadémia hivatalos internetes csatornáin. A jelölteket az Emmy-díjas színész, Leslie Jordan (Will & Grace) és a színész-producer Tracee Ellis Ross (Feketék fehéren) ismertették, de különböző helyszínekről bejelentkező több vendég, köztük kórházi dolgozó és tűzoltó is részt vett a jelölések beolvasásában.
A kutya karmai közt
A legjobb film kategóriába tíz film: A kutya karmai közt mellett a Belfast, a CODA, a Ne nézz fel!, a Drive My Car, a Dűne, a Richard király, a Licorice Pizza, a Rémálmok sikátora és a West Side Story jutott be a mintegy tízezer tagot számláló filmakadémia szavazatai alapján.
Campion Netflix számára készült filmjét Denis Villeneuve Dűne című sci-fije követi tíz jelöléssel. Idén a filmakadémia honlapján szereplő adatok szerint 276 filmből választották ki a legjobb film-mezőny tíz Oscar-esélyesét.
A Dűnét többek között a legjobb eredeti filmzene, jelmez, adaptált forgatókönyv és látványtervezés kategóriában is jelölték. Az utóbbi mezőnyben kaphat Oscar-díjat Sipos Zsuzsanna díszletberendező és kollégája, Patrice Vermette látványtervező.
A legjobb színésznő Oscarját Jessica Chastain (Tammy Faye szemei), Olivia Colman (Az elveszett lány), Penélope Cruz (Párhuzamos anyák), Nicole Kidman (Az élet Ricardóéknál) vagy Kristen Stewart (Spencer) kaphatja meg. A legjobb színész Oscarjáért pedig Will Smith (Richard király), Javier Bardem (Az élet Ricardóéknál), Benedict Cumberbatch (A kutya karmai közt), Andrew Garfield (Tick, Tick, Boom!) és a Joel Coen Shakespeare-feldolgozásában Macbethet alakító Denzel Washington verseng.
A női mellékszereplők közül Jessie Buckley (Az elveszett lány), Ariana DeBose (West Side Story), Judi Dench (Belfast), Kirsten Dunst (A kutya karmai közt) és a Richard királyban szereplő Aunjanue Ellis lett Oscar-jelölt. A férfimezőnyből epizódalakításáért Ciarán Hinds (Belfast), Troy Kotsur (CODA), J. K. Simmons (Az élet Ricardóéknál) és A kutya karmai közt két színésze, Kodi Smit-McPhee és Jesse Plemons is jelölést kapott.
Az animációs filmek közül az Encanto, a Menekülés, a Luca, A Mitchellék a gépek ellen, valamint a Raya és az utolsó sárkány szerepel az Oscar-jelöltek listáján.
A nemzetközi film-kategória öt jelöltje: a japán Drive My Car, a dán Menekülés, az olasz Isten keze, a bhutáni Lunana: A Yak in the Classroom és A világ legrosszabb embere című norvég produkció lett.
A legjobb dokumentumfilm-kategóriában a Summer of Soul (…Or, When the Revolution Could Not Be Televised), a Menekülés, az Attica, az Ascension és a Writing With Fire ért el jelölést.
A Menekülés című dán produkció három kategóriában, az animációs filmek, a nemzetközi filmek és a dokumentumfilmek között is Oscar-díjat kaphat.
A rendezői kategóriában A kutya karmai közt című filmjével Jane Campion az egyetlen nő a jelöltek között. Díjazott lehet még Paul Thomas Anderson (Licorice  Pizza), Kenneth Branagh (Belfast), Steven Spielberg (West Side Story) vagy a japán Hamagucsi Rjuszuke, a Drive My Car rendezője.
A legjobb filmzene díját a Ne nézz fel!, a Dűne, az Encanto, a Párhuzamos anyák és A kutya karmai közt kaphatja.
A legjobb filmdal Oscar-jelöltjei: Be Alive (Richard király), Dos Oruguitas (Encanto), Down to Joy (Belfast), No Time to Die (Nincs idő meghalni) és Somehow You Do (Four Good Days).
Az eredeti forgatókönyveknél a Belfast, a Ne nézz fel!, a Richard király, a Licorice Pizza és A világ legrosszabb embere között dől el az Oscar sorsa. Az adaptált forgatókönyveknél pedig a CODA, a Drive My Car, a Dűne, Az elveszett lány vagy A kutya karmai között szerzett jelölést.
A 94. Oscar-díjátadó gálát március 27-én, vasárnap rendezik meg a Los Angeles-i Dolby Színházban.
94. OSCAR 2022 – Jelöltek teljes listája
Előző 94. OSCAR 2022 – Jelöltek teljes listája
Következő 42. Arany málna – Mark Wahlberg és Mel Gibson Arany málna jelöltjei között
85. Oscar jelölések listája darabszám szerint
A 90. Oscar-gála meglepetése mozinézőknek
Oscar-díj – Horvát Lili filmjét nevezi Magyarország: Felkészülés meghatározatlan ideig tartó együttlétre
85. OSCAR Gasztronómia képekben (2013. február 24.)
Új filmek | Mozi, film hírek
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Ozzy Osbourne “NO MORE TOURS 2” koncert Budapesten
Vin Dieselt soha nem lehet megverni
Veszélyben a világ az új M. Night Syhamalan-filmben
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Ozzy Osbourne “NO MORE TOURS 2” koncert Budapesten
Vin Dieselt soha nem lehet megverni
Veszélyben a világ az új M. Night Syhamalan-filmben
Elegant Themes által tervezett | Powered by WordPress